南宋 范成大 《雪晴帖》

昨辱惠字至慰。雪晴奇寒。以仆之瑟缩。遥知公之为况也。范子二轴。各为题数字纳去。幸为分付。属此寒冷。不得与渠少款曲。每念右史同年。为之凄断。王生所作隶古千文。可得一观否。方子文字挨排不行。只得以来年。今小大尚未回。得维垣亲扎。闲数日。阔匾来者又数处。殆成苦相。不可具言。成大顿首养正监庙奉议贤友。